## **Instrukciók a feladatok megoldásához**

*A feladat megoldása előtt az alábbiakat gondold végig:*

1. *Milyen formában állnak rendelkezésre az adatok?*
2. *Milyen adatszerkezetben tárolod majd az adatokat? (tömb dimenziószáma, mérete, tárolt adatok típusa)*
3. *Tudható-e előre a fálból beolvasandó sorok száma vagy a fájl vége jelzi majd az olvasás végét? (for vagy while ciklussal kell-e olvasni)*
4. *A fájl egy sora egy adatok tartalmaz, vagy azt még kell-e tovább „darabolni”?*

*A feladat megoldása során az alábbiakat gondold végig:*

1. *A feladat milyen kimenetet (eredményt) vár el.*
2. *A kimenet (eredmény) előállításához milyen adatok állnak rendelkezésre.*
3. *Ha a kimenet (eredmény) előállításához valamely adat hiányzik, akkor az a meglévő adatokból hogyan számítható.*
4. *A feladat megoldásához melyik programozási tétel használható (melyik problémaosztály „húzható rá” a feladatra).*
5. *Az adatok típusa megfelelő-e a feldolgozáshoz, vagy szükséges azokat konvertálni.*

*A programot úgy készíts, hogy hasonló felépítésű, de más-más adatokat tartalmazó állományokkal is hibamentesen működjön!*

*A programozás során törekedj a „tiszta kód” elvének betartására!*

**Fiúnevek**

A *fiunevek.txt* állomány néhány (maximum 300 db) A betűvel kezdődő fiúnevet tartalmaz.

Írj programot *FiuNevek* néven, amely az állomány adatainak beolvasásával és feldolgozásával a következő kérdésekre válaszol:

1. Pontosan hány db anyakönyvezhető fiúnév szerepel a listában?
2. Listázd a képernyőre az 5 betűs fiúneveket!
3. Választható-e fiúnévként az Amen név/szó?
4. Hány db legalább 5 betűs név szerepel, amely „**a”** betűre is végződik?
5. Melyik a leghosszabb név a listában? (Ha több van, mindegyiket „mutasd meg”.)
6. Írd ki *rovid.txt* fájlba a legrövidebb nevet!
7. \*\*Írd ki a *csaka.txt* fájlba azokat az anyakönyvezhető neveket, amely csak ***a*** magánhangzót tartalmaznak!