## **Instrukciók a feladatok megoldásához**

*A feladat megoldása előtt az alábbiakat gondold végig:*

1. *Milyen formában állnak rendelkezésre az adatok?*
2. *Milyen adatszerkezetben tárolod majd az adatokat? (tömb dimenziószáma, mérete, tárolt adatok típusa)*
3. *Tudható-e előre a fálból beolvasandó sorok száma vagy a fájl vége jelzi majd az olvasás végét? (for vagy while ciklussal kell-e olvasni)*
4. *A fájl egy sora egy adatok tartalmaz, vagy azt még kell-e tovább „darabolni”?*

*A feladat megoldása során az alábbiakat gondold végig:*

1. *A feladat milyen kimenetet (eredményt) vár el.*
2. *A kimenet (eredmény) előállításához milyen adatok állnak rendelkezésre.*
3. *Ha a kimenet (eredmény) előállításához valamely adat hiányzik, akkor az a meglévő adatokból hogyan számítható.*
4. *A feladat megoldásához melyik programozási tétel használható (melyik problémaosztály „húzható rá” a feladatra).*
5. *Az adatok típusa megfelelő-e a feldolgozáshoz, vagy szükséges azokat konvertálni.*

*A programot úgy készíts, hogy hasonló felépítésű, de más-más adatokat tartalmazó állományokkal is hibamentesen működjön!*

*A programozás során törekedj a „tiszta kód” elvének betartására!*

## **Kirándulás**

A *celallomas.txt* állomány néhány (maximum 50 db) város nevét tartalmazza, ahol kirándulásaink során megfordultunk. Az állomány utazásaink állomásait időrendben tartalmazza, ahol többször megfordultunk, azt a várost többször is.

Írj programot *Kirándulás* néven, amely az állomány adatainak beolvasásával és feldolgozásával a következő kérdésekre válaszol:

1. Hány helyre kirándultunk? (Ahol többször jártunk, azt többször számold az eredménybe!)
2. Listázd a képernyőre a meglátogatott városok neveit vesszővel elválasztva egymás mellé!
3. Jártunk-e már Bukarestben?
4. Hányszor jártunk Rotterdamban?
5. Írd ki a *mostanaban.txt* fájlba az utolsó 10 meglátogatott város nevét!

Kiegészítés

1. Gyűjtsd ki a meglátogatott városok neveit, és jelezd mellette, hogy hányszor jártunk ott!
2. Hol jártunk a legtöbbször?