Számok beolvasása 2 oszlop

A **szamok2oszlop.txt** fájlban két oszlopnyi egész számot találsz, ahol a két oszlop elemei pontosvesszővel vannak elválasztva egymástól. Olvasd be és tárold el a két oszlop számait külön tömbökbe! Oldd meg az alábbi feladatokat, és válaszaidat írd ki a képernyőre!

1. Melyik tömbben nagyobb az elemek összege?
2. Melyik tömb tartalmaz több negatív számot?
3. Van-e olyan szám, ami mindkét tömbben ugyanott található?
4. Hány esetben nagyobb a két tömb azonos helyen lévő elemeiből az első tömbben lévő?
5. Melyik tömbben található a legnagyobb szám?
6. Helyezd el egy harmadik tömbben a két tömb elemeit úgy, hogy a fájlban azonos sorban lévő elemek egymás után legyenek! Első tömb 1. eleme, második tömb 1. eleme, első tömb 2. eleme, stb. Írd ki az új tömböt a képernyőre!
7. Melyik tömbben található az a két szomszédos szám, amelyeknek legnagyobb az összege?
8. Melyik az a legkisebb intervallum, amelyben a két tömb elemei benne vannak?
9. Válogasd ki egy negyedik tömbbe a két tömbben lévő számokat úgy, hogy mindegyik szám csak egyszer szerepeljen!
10. Melyik tömbben található több egyedi érték?