# Nemzeti Parkok

Az *np.txt* ;-vel tagolt, utf-8 kódolású szövegállomány a magyarországi Nemzeti Parkok (max. 20 db) néhány adatát tartalmazza. Az adatok értelmezéséhez az állomány első sora nyújt segítséget.

Készíts programot NemzetiPark néven, amely hasonló szerkezetű állományokat hibamentesen dolgoz fel és az alábbi kérdésekre ad választ:

1. Hány Nemzeti Park van Magyarországon?
2. Listázd a Nemzeti parkokat „táblázatos formában” fejlécekkel együtt!
3. Mekkora a Nemzeti Parkok összterülete?
4. Hány olyan Nemzeti Park van Magyarországon, amelynek a területe meghaladja az 50 ezer ha-t?
5. Hány Nemzeti Parkot alapítottak 1997-ben?
6. Hány Nemzeti Park nevében szerepel a „Duna” szó?
7. Kérdezd meg egy igazgatóság székhelyét, és add meg az általa irányított Nemzeti Park nevét!
8. Kérdezz meg egy szótöredéket a nemzeti park nevéből, és listázd azokat a Nemzeti Parkokat, amelynek neve illeszkedik a megadott szótöredékre!
9. Melyik Nemzeti Parkot alapították a legrégebben?
10. Melyik a „legfiatalabb” Nemzeti Parkunk?
11. Van-e olyan Nemzeti Park, amelynek nevében szerepel a „Balaton” szó?
12. Listázd egy ***abc.txt*** fájlba a Nemzeti Parkok neveit ABC rendben!